Efter kampe og skuffelser nåede Grétry dog alt [[1768]] at få sin opera ''Le Huron'' opført væsentlig ved den svenske gesandt, grev [[Gustaf Philip Creutz|Creutz’s]] bistand. Dette "prøvestykke blev et mesterstykke, der straks satte komponisten i række med de allerførste" ([[Friedrich Melchior von Grimm|baron Grimms]] [[korrespondance]]), og hurtig fulgte nu en række komiske operaer, der befæstede og øgede Grétrys ry, indtil han [[1784]] med sin ''Richard, Coeur de lion'' stod som en af Frankrigs populæreste komponister. Denne opera opførtes utallige gange og dukker endnu fra tid til anden op på [[Opéra Comique]]s repertoire. Blandt Grétrys andre operaer fra denne tid skal nævnes: ''Les deux avares'' (1770), ''Zemire et Azor'' (1771), ''L’amant jaloux'' (1778), ''Aucassin et Nicolette'' (1779), ''Colinette à la Cour'' (1782) og ''Raoul Barbe-Bleu'' (1789).
Musik Historie